ТР Президенты Р.Н. Миңнеханов, Россия Федерациясе

финанс министры А.Г. Силуанов, Федераль казначылык

җитәкчесе Р.Е. Артюхин катнашында

16.12.2017 республика киңәшмәсендә

2017 елда ТР тупланма бюджеты

үтәлеше йомгаклары һәм 2018 елга бурычлары

турында ТР финанс министры Р.Р. Гайзатуллинның

чыгышы

Хөрмәтле Рөстәм Нургалиевич!

Хөрмәтле Фәрит Хәйруллович!

Хөрмәтле Антон Германович!

Хөрмәтле Роман Евгеньевич!

Хөрмәтле киңәшмәдә катнашучылар!

2017 елда финанс органнарының эшчәнлеге Татарстан Республикасы Президенты Р.Н. Миңнехановның ТР Дәүләт Советына еллык юлламасында, финанс, казначылык һәм салым органнарының республика киңәшмәләренең беркетмәләрендә, шулай ук бюджет-финанс мәсьәләләр буенча Россия Федерациясенең Финанс министрлыгы күрсәтмәләрендә билгеләнгән бурычларны үтәүгә юнәлтелде. Үтәлешнең килеп җиткән сроклары буенча планлаштырылган барлык чаралар башкарылды, перспективалы бурычларны гамәлгә кую дәвам итә.

Татарстан Республикасы **тупланма** бюджетының үтәлеше кысаларында керем өлеше 278,0 млрд. сум күләмендә көтелә, алардан салым һәм салым булмаган керемнәр 250 млрд. сум күләмендә яисә төгәлләштерелгән планган нисбәтле 101,4%. **Республика** бюджетына 207,1 млрд. сум керәчәк. **Җирле** бюджетларга керемнәр җәмгысы 42,9 млрд. сум керер дип күздә тотыла.

 Алдагы чыгышта бюджетның барлык дәрәҗәләренә салым керемнәрен мобилизацияләүгә характеристика бирелде. Мин бары аерым сораулар тудырган керем чыганакларына гына тукталам.

Республика бюджетының **төп салымы – табышка салым**. Аның кереме 11 айда 74,9 млрд. сум тәшкил итте, ел буенча 78,5 млрд. сум көтелә.

Финансминистрлыгы табышка салымнан керемнең якынча 90 процентын тәэмин иткән бер мең 167 салым түләүчегә мониторинг ясауны дәвам итә.

Мониторинг нәтиҗәләре 55 процент яисә 636 оешма табышка салымның артуын тәэмин иткәнен күрсәтә.

Шул ук вакытта гомуми саннан 531 оешма яисә 45% салым буенча түләүләрне киметте.

Мониторингка кертелгән салым түләүчеләрне шартлы рәвештә **ике төркемгә** бүлергә мөмкин: иң эре салым түләүчеләр һәм башка салым түләүчеләр.

**59 иң эре салым түләүченең** чагыштырма авырлыгы 61% тәшкил итә. Үткәрелгән анализ буенча, алар табышка салымны (елга көтелгән) түләгәннән соң салым 2,7 млрд. сумга яисә 6%ка артачак.

**Калган** (60 меңнән артык) салым түләүчеләр буенча табышка салым кереме агымдагы елда 3,3 млрд. сумга арта (яисә 13 процентка) арта.

**Физик затларның кеременә салым** 11 айда тупланма бюджетка җәмгысы 60 млрд. сум керде.

Ел йомгаклары буенча салымны 68,9 млрд. сум күләмендә мобилизацияләү көтелә. Ул төгәлләштерелгән планга нисбәтле 101,9% тәшкил итә.

Салым артуы ел саен яхшы динамика күрсәтүенә карамастан, сезнең игътибарны агымдагы елда үсеш темпларының кимүенә юнәлтәсем килә.

2016 ел нәтиҗәләре буенча салымның үсеш темпы 111 процент тәшкил итте, 2017 елда исә ул 107 процент көтелә.

Шулай ук аерым муниципалитетларда салым буенча керемнәр темплары республикадагы уртача темплар белән чагыштырганда түбәнрәк булды.

Шуның белән бергә бу муниципалитетларда недоимканың ел башына карата шактый артуына юл куелган. Аны түләттерү артта калуны күпмедер дәрәҗәдә конпенсацияләргә мөмкинлек бирәчәк.

Тупланма бюджетка **акцизлар** кереме җәмгысы 34 млрд. сум көтелә. Бу күрсәткеч үткән ел дәрәҗәсеннән 1,5 млрд. сумга яисә 4%ка түбәнрәк. Төп сәбәп – федераль закон үзгәрү.

**Бердәм керемгә алынган салым**ны республиканың тупланма бюджетына мобилизацияләү җәмгысы 9,3 млрд. сум яисә төгәлләштерелгән планган карата 103,9% күләмендә көтелә.

Җирле бюджетларның чыганакларының берсе – **җир салымы**. Агымдагы ел йомгаклары буенча керемнең көтелгән суммасы 7,9 млрд сум тәшкил итә.

Шуның белән бергә, аерым регионнарда үткән ел дәрәҗәсенә карата керемнәрнең кимүе күзәтелә.

2017 елда **салым булмаган керемнәр** Татарстан Республикасы тупланма бюджетына 21,9 млрд. сум, республика бюджетына 15,1 млрд. сум күләмендә керер дип көтелә.

Керемнәрнең динамикасы уңай. Шуның белән бергә, аерым муниципалитетларда аренда түләүләре буенча керемнәрнең кимүе бар.

Республика бюджетына **федераль акчаларның** керүе хакында берничә сүз.

2017 елда Татарстан Республикасы бюджетына федераль акчаларның керүе турыдан туры ирештерелгән чик финанслау күләме чикләрендә безнең чыгымнарны никадәр эффектив гамәлгә куюыбызга бәйле.

Ел йомгаклары буенча без федераль акчаларны (24,4 млрд. сум) тулысынча диярлек үзләштерүне күздә тотабыз.

Финанс елның ахырына кадәр калган вакытта министрлыклар һәм идарә тармаклары федераль акчаларны эффектив һәм тулысынча үзләштерү бурычын үтәргә тиеш.

2017 елдабюджетның керем өлешенең үтәлешенә характеристиканы тәмамлап, агымдагы елның бюджеты салым һәм салым булмаган керемнәр буенча сыйфатлы һәм тулы күләмдә үтәлгән дип әйтергә мөмкин. Төгәлләштерелгән планда 246,7 млрд. сум булган вакытта, үтәлеш 250 млрд. сум тәшкил итәчәк.

Шул уңайдан, республика тупланма бюджетына салымнарны намуслы һәм тулы күләмдә түләп барган салым түләүчеләргә **рәхмәтемне** белдерәсем килә.

Алга таба – 2017 елда **бюджетның чыгым өлешенең** көтелгән үтәлеше хакында.

Татарстан Республикасы тупланма бюджеты чыгымнары 281 млрд. сум тәшкил итәчәк. Республика бюджеты чыгымнары – 236 млрд сум, муниципаль берәмлекләр чыгымнары – 83 млрд. сум булачак.

2017 елда чыгымнарның үтәлеше кысаларында төп урынны беренче чираттагы һәм социаль әһәмиятле юнәлешләр алып тора. Алар бюджетта якынча 70 процент тәшкил итә. Бюджет акчаларын юнәлтүдә агымдагы елда бюджет өлкәсе хезмәткәрләренең хезмәт хакларын арттыруга, социаль-мәдәният өлкәсе учреждениеләрен үстерү, заманчалаштыру һәм яңарту буенча киң масштаблы республика программаларын гамәлгә куюга өстенлек бирелә.

Барлык дәүләт һәм муниципаль учреждениеләре финанс елны хезмәт хакларын тулысынча түләп тәмамлый. Чыгымнар бюджет йөкләмәләре (чыгым вәкаләтләре үтәлешен гарантияләгән) лимитлары чикләрендә гамәлгә куела.

Бюджет чыгымнарында шактый урынны **Россия Федерациясе Президентының май Указаларын гамәлгә куюга юнәлтелгән чаралар** алып тора.

Агымдагы елда бюджет өлкәсе хезмәткәрләренең хезмәт хакларын арттыру дүрт этапта башкарылды.

Хезмәт хакы бюджет акчалары һәм бюджет учреждениеләренең **түләүле хезмәт күрсәтүләреннән** алынган керемнәре исәбеннән арттырылды.

Россия Федерациясе Президентының “май” Указларын гамәлгә кую буенча үткәрелгән чараларга **нәтиҗә ясап**, түбәндәгене искәртергә кирәк, тармак министрлыклары, районнар һәм шәһәрләр ел йомгаклары буенча “юл карталары”нда билгеләнгән бюджет өлкәсенең аерым категория хезмәткәрләренә хезмәт хакы параметрларына ирешергә уйлый.

Шулай ук агымдагы елда финанс органнары эшчәнлегенең төп юнәлеше – **бюджет чыгымнары эффективлыгын арттыру** буенча чаралар үткәрү булды.

Россия Федерациясе Финанс министрлыгы Татарстан Республикасы хакимият органнарын тотуга билгеләгән чыгымнар нормативын саклау буенча ай саен чыгымнарга мониторинг үткәрү 2017 елда дәвам итә.

Чыгымнарның эффективлыгын арттыруны тәэмин итү буенча эш кысаларында социаль-мәдәният өлкәсе учреждениеләре **хезмәткәрләренең тарификация исемлекләрен формалаштыру һәм тикшерү** буенча чаралар үткәрелде. Шушы эш барышында хезмәт хакы фондының 7,3 млрд. сумга (яисә 2016 ел белән чагыштырганда, 9,7%ка) артуы ачыкланды. Үткәргән анализ хезмәткә түләүгә чыгымнар күләме үзгәрүнең төп сәбәпләрен ачыклады. Алар арасында түбәндәге объектив факторларны атарга мөмкин:

* “май” Указларын үтәү кысасында аерым категория хезмәткәрләрнең хезмәт хакларын арттыру буенча чаралар,
* 2017 елның 1 июленнән минималь хезмәт хакы күләме артуга бәйле гомумтармак эшчеләренең һәм хезмәткәрләренең хезмәт хакларын арттыру,
* яңа челтәр объектларын эксплуатациягә кертү, белем алучылар контингенты арту.

Ел дәвамында белем бирү оешмалары эшчәнлекләрен яхшырткан муниципаль берәмлекләрнең уңай эшен искәртеп узасым килә: сыйныфларның тутырылуы арттырылды, штат саны оптимизацияләнде, хезмәткә түләүгә чыгымнарга экономия ясалды.

Шулай ук бюджет чыгымнарының **эффективлыгын арттыруга** Татарстан Республикасы сатып алулар буенча Дәүләт комитетының **үзәкләштерелгән сатып алулары һәм сәүдә итүләре** юнәлтелде. Ачык бәйгеләр һәм аукционнарны кертеп, сатып алуларның һәм сатулашуларның сан күрсәткечләрен Сез экранда күрәсез. Аларны үткәрү нәтиҗәсендә, экономия 212,3 млн. сум тәшкил итте.

Бюджет чыгымнарының **эффективлыгын арттыруның** киләсе юнәлеше – **дебитор һәм кредит бурычлары белән эш**.

Ел башында һәр бюджет средстволарын баш бүлүче дебитор бурычны каплау, аны юкка чыгару буенча график төзеде. Бюджет средстволарын баш бүлүчеләр график нигезендә үткән елларның дебитор бурычларын бүгенгә тулысынча юкка чыгардылар дип әйтергә мөмкин.

Шулай ук учреждениеләр коммуналь түләүләрне һәм Пенсия фондына иминият кертемнәрен, нигездә, вактында ирештерде.

Бу түләүләрнең вакытында башкарылуын һәрдаим конрольдә тотарга чакырам.

2017 елда төзелеш, реконструкция, модернизацияләү һәм социаль-җәмәгать объектларына капиталь ремонт ясау буенча 20дән артык **киң масштаблы республика программасын** финанслау дәвам итте.

Бюджет чыгымнары эффективлыгын арттыру буенча чаралар кысаларында билгеле бер муниципалитетларның мөһим мәсьәләләрен тикшерүгә халыкны җәлеп итү республикада киң масштаблы рәвештә оештырылды. Җыелышларга килеп, халык финанслауны таләп иткән иң мөһим мәсьәләләрне билгели. **Үзара** **салым** түләү системасы аша халыктан билгеле бер күләмдә акча җыела. Җыелган акчалардан һәрбер 1 сумга республика бюджетыннан 4 сум бюджет ассигнованиесы юнәлтелә. 911 җирлектән бу практикадан 890 җирлек яисә аларның гомуми саныннан 98% файдаланды.

Өч ел дәвамында җирлекләр якынча алты йөз млн. сум акча җыйды, бюджеттан 2,3 млрд. сум бүлеп бирелде.

Бу акчалар исәбенә бер төркем социаль әһәмиятле чаралар финансланды.

Агымдагы ел дәвамында Финанс министрлыгында һәрдаим коррупциягә каршы тору буенча эшчәнлек алып барылды. Чаралар ике юнәлештә үткәрелде.

Беренчедән, профилактика үткәрә, аңлата һәм белем бирә торган чаралар.

Икенче юнәлеш – контроль-ревизия эшчәнлеге.

**Дәүләт һәм муниципаль бурыч торышы хакында.** 2017 ел йомгаклары буенча Татарстан Республикасының дәүләт бурычы 94,8 млрд. сум дәрәҗәсендә көтелә.

Федераль бюджеттан кредитларга килгәндә, агымдагы ел йомгаклары буенча бурыч күләме үзгәрмәячәк диярлек һәм 84,9 млрд. сум дәрәҗәсендә калачак. Агымдагы елда 12,2 млрд. сум күләмендә федераль бюджет кредитлары буенча республика йөкләмәләрен реструктурлаштыру мәсьәләсе хәл ителде.

Хәзерге вакытта бурычның калган өлеше – 5,7 млрд. сумны реструктурлаштыруны формалаштыру буенча эш алып барыла. Шул уңайдан күрсәткән ярдәмегез өчен Сезгә, хөрмәтле Антон Германович рәхмәт белдерәсем килә.

Үз чиратында Татарстан Республикасы җәлеп ителгән акчалардан файдаланган өчен процент түләүләрен гамәлгә кую буенча йөкләмәләрне вакытында үти.

Шулай ук искәртеп узам, ел ахыры йомгаклары буенча федераль кредитларны җәлеп итү кысаларында Россия Финанслар министрлыгы белән килешүләрдә билгеләнгән барлык күрсәткечләр үтәләчәк.

2017 ел бюджет процессына характеристиканы **тәмамлап** искәртеп узам, министрлыклар, районнар һәм шәһәрләр белән бергәләп безгә калган көннәр эчендә агымдагы ел бюджетының сыйфатлы үтәлешен тәэмин итәргә, керемнәрне җыю буенча эшне көчәйтергә, салымнар буенча бурычны максималь киметергә кирәк.

Форсаттан файдаланып, агымдагы ел дәвамында бюджетларны үтәү барышында финанс-бюджет тәртипне тәэмин иткән өчен министрлыкларга, идарә тармакларына, муниципаль берәмлекләргә – бюджет процессында барлык катнашучыларга **рәхмәтемне** белдерәсем килә.

Киләсе сорау – **2018 елга һәм 2019, 2020 еллар план чорына бюджет**.

Президент Татарстан Республикасының бюджет турында законына кулын 30 ноябрь көнне куйды. Ул массакүләм мәгълүмат чараларында бастырылды. Бюджет турында Законны гамәлгә кую буенча чаралар турында Министрлар Кабинеты карары әзерләнде.

Финанс, салым һәм казначылык органнарыннан агымдагы елның калган көннәре эчендә 2017 ел бюджетын сыйфатлы тәмамлауларын һәм 2018 елга бюджет росписьләрен вакытында формалаштыруларын сорыйм.

Чыгыш тәмам.

Игътибарыгыз өчен рәхмәт!